Doom

DOOM-näyte alkaa pelin esittelyllä, josta pääseet itse peliin jotain näppäintä painamalla. Tulet valikkoon, jossa voit hakea ja tallentaa pelejä (Load game, Save game). Näytön ominaisuuksia, kuten kokoa, voi säätää Options-kohdassa. Pelistä poistutaan kohdasta Quit Game. Valikossa on myös täydellinen luettelo pelin toimintonäppäimistä. Uusi peli aloitetaan luonnollisesti kohdasta New Game.

Jos haluat oitis pelaamaan, sinun on opeteltava vähintään seuraavat toiminnot
Nuolinäppäimet ovat ohjausnäppäimiä.
CTRL-näppäimellä lauotaan kantamiasi aseita.
Välilyöntinäppäimellä avataan ovia.

Valitse New Game Enter-näppäimellä
Valitse Knee-Deep in the Dead
Valitse vaikeusaste. Nightmare on vaikein ja sen yläpuolella olevat helpompia vaihtoehtoja.

Pelissä on yksinkertaisesti etsittävä uloskäyntejä sokkelosta. Liikut suuressa rakennuksessa, josta sinun on yritettävä päästä seuraavalle tasolle. Matkan varrella kohtaat monia vihollisia, jotka sinun on ammuttava, ennen kuin ne surmaavat sinut. Vihamiesten lisäksi käytävillä on hujan hajan myös tärkeitä esineitä, kuten ensiapupakkauksia, ammuksia, suojia ja tietenkin uusia aseita. Kerää talteen kaikki, mitä löydät. Jos et tarvitse ensiapua tai uusia ammuksia, ne jäävät paikoilleen. Esineitä kerätään kävelemällä niiden yli. Pelin alussa sinulla on vain käsiase, mutta löydät vähitellen uusia aseita. Vaihda asetta tavallisen näppäimistön numeronäppäimillä. Pistoolin numero on 2, paljaat nyrkit on numero 1 ja muut keräämäsi aseet ovat 3-7.

DOOMissa ovet on avattava avaimenreikiin sopivilla avaimilla. Pelissä on myös salaovia esimerkiksi seinissä, ja ne erottuvat muusta seinästä jollain tavalla. Asetu seinän eteen ja paina välilyöntinäppäintä. Jos seinän takana on salainen huone, sen ovi aukeaa. Saatat löytää salahuoneesta paljon tärkeitä asioita, kuten aseita, ensiapupakkauksia tai ammuksia.

Doom toimii DOSssä ja Windows 95ssä.

Vähimmäisvaatimukset
486-tietokone
8 Mt ram
6 Mt levytilaa

Ohjelman poistaminen
Ohjelma nimeltään "Uninstall". Kun suoritat sen, Doom poistuu koneestasi.